text: [{"text_idx": "#000003", "text": "RuddingardagurStrandaruddingVer vi\u00f0! / Skra\u0301set rudding"}, {"text_idx": "#000004", "text": "Yvirskipa\u00f0a endama\u0301li\u00f0 vi\u00f0 verk\u00e6tlanini Rudda F\u00f8royar er at fa\u0301a ein reinan og sunnan ruskleysan heim. Meira i\u0301t\u00f8kiliga skulu so no\u0301gvir f\u00f8royingar sum gj\u00f8rligt fa\u0301ast til at taka lut i\u0301 altjo\u0301\u00f0a ruddingardegnum, sum fer fram samstundis i\u0301 no\u0301gvum av heimsins londum i\u0301 september a\u0301 hv\u00f8rjum a\u0301ri. I\u0301 2022 lutto\u0301ku n\u00e6rum 15 millio\u0301nir fo\u0301lk u\u0301r tilsamans 190 londum."}, {"text_idx": "#000005", "text": "Mo\u0301\u00f0urverk\u00e6tlanin eitur Let\u2019s do it!, og yvirskipa\u00f0a endama\u0301li\u00f0 vi\u00f0 altjo\u0301\u00f0a ruddingardegnum er at fa\u0301a so no\u0301gv lond sum gj\u00f8rligt at koma n\u00e6rri ma\u0301linum um ein reinan, sunnan og ruskleysan heim."}, {"text_idx": "#000006", "text": "Vi\u00f0 verk\u00e6tlanini vilja vit eisini skapa \u00f8kta tilvitan um sto\u0301ra ty\u0301dningin av atbur\u00f0inum hja\u0301 b\u00e6\u00f0i einstaklingum og fyrit\u00f8kum: At rudda i\u0301 n\u00e6rumhv\u00f8rvinum f\u00e6r ynski\u00f0 um ein reinari heim at spja\u00f0a seg um allan heim. Les meira um hesa altjo\u0301\u00f0a verk\u00e6tlan a\u0301 ."}, {"text_idx": "#000007", "text": "I\u0301 mi\u00f0al 20 tons um a\u0301ri\u00f0 tikin upp a\u0301 a\u0301rliga ruddingardegnum"}, {"text_idx": "#000008", "text": "F\u00f8royar ver\u00f0a i\u0301 a\u0301r vi\u00f0 a\u0301 altjo\u0301\u00f0a ruddingardegnum a\u0301 s\u00e6tta sinni. Dagurin ver\u00f0ur 16. september, og ta\u00f0 er okkara vo\u0301n, at so no\u0301gvir einstaklingar og fyrit\u00f8kur sum m\u00f8guligt vilja vera vi\u00f0 okkum at rudda og gera vart vi\u00f0, hvussu no\u0301gv burturkast legst a\u0301 hv\u00f8rjum a\u0301ri."}, {"text_idx": "#000009", "text": "I\u0301 2022 to\u0301ku a\u0301 lei\u00f0 1.300 f\u00f8royingar, einstaklingar og fyrit\u00f8kur, 25 tons av burturkasti upp u\u0301r f\u00f8roysku na\u0301ttu\u0301runi. Meira enn 100 tons eru rudda\u00f0 u\u0301r na\u0301tturuni si\u0301\u00f0ani 2018."}, {"text_idx": "#000010", "text": "Fyri hv\u00f8nn plastikkposa, sum ver\u00f0ur tikin upp, ver\u00f0a 20 gramm minni av plastikki i\u0301 na\u0301ttu\u0301runi. Ta\u00f0 er ikki no\u0301gv, men um 5% av okkum taka ein plastikkposa upp hv\u00f8r, ver\u00f0a ta\u00f0 50 kg. tilsamans \u2013 og ta\u00f0 er bara i\u0301 F\u00f8royum."}, {"text_idx": "#000012", "text": "Seinastu a\u0301rini hava no\u0301gvar fyrit\u00f8kur tiki\u00f0 lut i\u0301 a\u0301rliga ruddingartiltakinum. Hetta er ein upplagdur m\u00f8guleiki hja\u0301 eini fyrit\u00f8ku ella felagsskapi at hava ein aktivan dag saman, sum ger go\u0301\u00f0an mun fyri umhv\u00f8rvi\u00f0."}, {"text_idx": "#000013", "text": "Fyrit\u00f8kur og stovnar hava eisini gj\u00f8rt sto\u0301ran mun fyri tilverugrundarlagi\u00f0 hja\u0301 Rudda F\u00f8royar vi\u00f0 at stu\u00f0la fi\u0301ggjarliga. Seinastu a\u0301rini hevur Hiddenfjord veri\u00f0 h\u00f8vu\u00f0sstu\u00f0ul okkara. Si\u0301 allar stu\u00f0lar her."}, {"text_idx": "#000016", "text": "Vitja heimasi\u0301\u00f0una hja\u0301 Nordic Coastal Cleanup: "}, {"text_idx": "#000017", "text": "Arbeitt ver\u00f0ur vi\u00f0 at fa\u0301a sjo\u0301varma\u0301lar og strendur rudda\u00f0ar vi\u00f0 sja\u0301lvbodnari arbei\u00f0smegi og at savna hagt\u00f8l fyri burturkast \u2013 hvat slag talan er um, og hv\u00f8rjar keldurnar eru. Nordic Coastal Cleanup hevur mong a\u0301r og royndir a\u0301 baki, og F\u00f8royar hava veri\u00f0 vi\u00f0 i\u0301 n\u00f8kur a\u0301r.\nSamb\u00e6rt fra\u0301grei\u00f0ing fra\u0301 Nordic Coastal Cleanup, sum kann lesast her, er ney\u00f0ugt vi\u00f0 a\u0301t\u00f8kum, i\u00f0 fyribyrgja, at burturkast endar a\u0301 sjo\u0301num og i\u0301 go\u0301\u00f0um nor\u00f0urlendskum samstarvi tryggja, at hesin trupulleiki f\u00e6r uppmerksemi fra\u0301 politiska myndugleikanum i\u0301 londunum, sum eru vi\u00f0."}, {"text_idx": "#000018", "text": "Ta\u00f0 vi\u0301sir seg ti\u0301betur, at fo\u0301lk og vinna gerast meiri kunnug um avlei\u00f0ingar av tveittum burturkasti i\u0301 na\u0301ttu\u0301runa og ra\u00f0festa umhv\u00f8rvi\u00f0 i\u0301 st\u00f8rri mun enn a\u0301\u00f0ur. Vit si\u0301ggja ta\u00f0 eisini a\u0301 ruddingard\u00f8gunum her i\u0301 F\u00f8royum, har ruddarar bo\u00f0a fra\u0301 minni burturkasti. Helst er hetta ein blandingur av, at fleiri umhv\u00f8rviskr\u00f8v og -treytir ver\u00f0a settar vinnuni, og at fo\u0301lk og hu\u0301sarhald duga betur at beina rusk burtur a\u0301 r\u00e6ttan ha\u0301tt."}, {"text_idx": "#000019", "text": "Minking av burturkasti i\u0301 na\u0301ttu\u0301runi er treyta\u00f0 av, at ta\u00f0 framhaldandi ver\u00f0ur rudda\u00f0 og na\u0301ttu\u0301ran \u2019hildin vi\u00f0 li\u0301ka\u2019. Ti\u0301 er hetta eitt gott samstarv at vera i\u0301. Vi\u00f0 j\u00f8vnum fundum og samskifti millum londini, deila vit i\u0301bla\u0301stur, go\u0301\u00f0ar s\u00f8gur og hugskot um, hvussu arbei\u00f0ast skal vi\u00f0 at finna fo\u0301lk at rudda, stu\u00f0ul fra\u0301 kommunum, stovnum, fyrit\u00f8kum og felagsskapum og at fa\u0301a politisku skipanina innyvir i\u0301 st\u00f8rri mun."}, {"text_idx": "#000020", "text": "Rudda F\u00f8royar samstarvar vi\u00f0 ymsar sku\u0301lar kring landi\u00f0, i\u00f0 kunnu hava strandarudding sum ein evnisdag. Solei\u00f0is fa\u0301a vit a\u0301vi\u0301sa \u00f8ki\u00f0 rudda\u00f0 a\u0301 hv\u00f8rjum a\u0301ri og um somu ti\u0301\u00f0. Ikki minst elvir lutt\u00f8ka hja\u0301 sku\u0301lum til, at ungdo\u0301murin ver\u00f0ur kunna\u00f0ur um avbjo\u0301\u00f0ingarnar vi\u00f0i\u0301kjandi umhv\u00f8rvinum i\u0301 dag \u2013 ikki bara i\u0301 F\u00f8royum, men i\u0301 altjo\u0301\u00f0a h\u00f8pi."}, {"text_idx": "#000021", "text": "Munurin a\u0301 \u201cvanliga\u201d ruddingardegnum og strandarudding"}, {"text_idx": "#000022", "text": "Strandarudding er i\u0301 roynd og veru ta\u00f0 sama. Rudda\u00f0 ver\u00f0ur i\u0301 posar vi\u00f0 somu ambo\u00f0um sum vi\u00f0 vanligari rudding. Munurin er, at sja\u0301lvt ruski\u00f0 og burturkasti\u00f0 skal skiljast, vigast og flokkast. Si\u0301\u00f0ani kann ta\u00f0 beinast burtur sum vanligt. Hetta merkir, at antin rudda og skilja fo\u0301lk hv\u00f8r s\u00e6r, ella ver\u00f0ur rudda\u00f0 helvtina av ti\u0301\u00f0ini og ruski\u00f0 skilt hina helvtina."}, {"text_idx": "#000023", "text": "Ta\u00f0 er ney\u00f0ugt at si\u0301ggja og vita, hvar burturkasti\u00f0 kemur fra\u0301. Hvussu no\u0301gv kemur u\u0301r Nor\u00f0urlondum, og hvussu no\u0301gv kemur a\u00f0rasta\u00f0ni fra\u0301 i\u0301 heiminum. Ikki minst, hvat er ta\u00f0, sum er keldan \u2013 (fiski)vinna, hu\u0301sarhald ella anna\u00f0."}, {"text_idx": "#000024", "text": "Hagt\u00f8lini vi\u0301sa, at hu\u0301sarhaldini og sjo\u0301vinnan da\u0301lka mest, me\u00f0an byggivinnan eisini hevur ein sto\u0301ran leiklut. Vi\u00f0 hesum kunnu tilt\u00f8k um umhv\u00f8rvi, da\u0301lking, rudding, endurvinning o.a. ver\u00f0a beinrakin. Vita vit, hvar burturkasti\u00f0 kemur fra\u0301 og hvi\u0301, so er ta\u00f0 mo\u0301tvegis einum a\u0301vi\u0301sum bo\u0301lki, at kunning, upply\u0301sing og a\u0301t\u00f8k skulu skraddaraseymast."}, {"text_idx": "#000027", "text": "By\u0301ur/bygd* Vekt av ruski (kilo)*Hvussu no\u0301gv kilo hevur tu\u0301 rudda\u00f0? Tal a\u0301 ruddarum*Hvussu no\u0301gv vo\u0301ru tit og rudda\u00f0u i\u0301 ti\u0301num \u00f8ki?"}]